

**H O T Ă R Â R E**

**privind aprobarea Acordului de parteneriat și a contribuției financiare pentru realizarea Proiectului** **„Dincolo de limite”, cod MySMIS2021/SMIS2021+ 350423**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 139 din 22.07.2025 privind aprobarea Acordului de parteneriat și a contribuției financiare pentru realizarea Proiectului „Dincolo de limite”, cod MySMIS2021/SMIS2021+350423,propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 31571/21.07.2025; Raportul compartimentului de resort din cadrul aparatului de specialitate al Consiliului Judeţean Cluj cu nr. 31744/22.07.2025 și de Avizul cu nr 31571 din 24.07.2025 adoptat de Comisia de specialitate nr. 2, în baza art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de adresa Direcției Generale de Asistență Socială și Protecția Copilului Cluj nr. 34625/21.07.2025, înregistrată la Consiliul Județean Cluj sub nr. 31571/21.07.2025;

Luând în considerare dispozițiile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În conformitate cu prevederile:

* art. 173 alin. (1) lit. d) și alin. (5) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 5 lit. f), art. 112 alin. (3) lit. j), q) și m) și ale art. 135 alin. (1) lit. g) din Legea asistenței sociale nr. 292/2011, cu modificările și completările ulterioare;
* Legii privind asigurarea calității în domeniul serviciilor sociale nr. 197/2012, cu modificările și completările ulterioare;
* Legii privind protecția şi promovarea drepturilor copilului nr. 272/2004, republicată, cu modificările și completările ulterioare;
* Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, aprobată cu modificări prin Legea nr. 231/2023, cu modificările și completările ulterioare;
* Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, aprobată cu modificări și completări prin Legea nr.142/2012, cu modificările și completările ulterioare;
* Hotărârii Guvernului nr. 440/2022 pentru aprobarea Strategiei naționale privind incluziunea socială și reducerea sărăciei pentru perioada 2022-2027;
* Hotărârii Guvernului nr. 969/2023 privind aprobarea Strategiei naţionale pentru protecția şi promovarea drepturilor copilului "Copii protejați, România sigură" 2023-2027;
* Hotărârii Guvernului nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale, cu modificările și completările ulterioare, cu modificările și completările ulterioare;
* Hotărârii Guvernului nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare;
* Ordinului Ministrului Investițiilor și Proiectelor Europene nr. 1245/2023 privind aprobarea Ghidului Solicitantului – Condiții Generale, aferent Programului Incluziune și Demnitate Socială (PoIDS) 2021-2027, cu modificările și completările ulterioare;
* Ordinului Ministrului Investițiilor și Fondurilor Europene nr. 857/2025 pentru aprobarea Ghidul Solicitantului - Condiții Specifice „Sprijinirea copiilor și tinerilor în procesul de dezinstituționalizare” aferent Programului Incluziune și Demnitate Socială 2021-2027, Prioritatea: P05. “Reducerea disparităților dintre copiii la risc de sărăcie și/sau excluziune socială și ceilalți copii”, Obiectiv specific: ESO4.11. „Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+)”Acțiunea 5.3.FSE+ Sprijinirea tinerilor care părăsesc/au părăsit sistemul de protecție special;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Acordul de parteneriat dintre Direcţia de Asistenţă Socială şi Medicală Cluj-Napoca și Direcția Generală de Asistență Socială și Protecția Copilului Cluj cuprins în **anexa** care face parte integrantă din prezenta hotărâre.

**Art. 2.** Se aprobă bugetul Direcției Generale de Asistență Socială și Protecția Copilului Cluj pentru Proiectului „Dincolo de limite”, cod MySMIS2021/SMIS2021+ 350423 în valoare de 1.373.019 lei, reprezentând cheltuieli eligibile, din care valoarea finanțării nerambursabile în sumă de 1.346.091 lei și valoarea contribuției proprii în sumă de 26.922 lei (2%).

**Art. 3.** Se împuternicește reprezentantul legal al Direcției Generale de Asistență Socială și Protecția Copilului Cluj, doamna director general Nicoleta Molnar, pentru semnarea contractului de finanțare și a tuturor documentelor în relația cu finanțatorul și partenerii din cadrul Proiectului „Dincolo de limite”, cod MySMIS2021/SMIS2021+ 350423.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală de Asistență Socială și Protecția Copilului Cluj.

**Art. 5.** Prezenta hotărâre se comunică Direcției Generale Buget-Finanțe, Resurse Umane; Direcției Generale de Asistență Socială și Protecția Copilului Cluj, precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”www.cjcluj.ro”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 139 din 24 iulie 2025**

*Prezenta hotărâre a fost adoptată cu 32 voturi “pentru”**, iar patru membri ai Consiliului județean nu au votat, fiind astfel respectate prevederile legale privind majoritatea de voturi necesară.*



 **Anexă**

 **la Hotărârea nr. 139/2025**

ACORD DE PARTENERIAT

##### **Art. 1. Părţile**

1. **DIRECŢIA DE ASISTENŢĂ SOCIALĂ ŞI MEDICALĂ**, cu sediul în municipiul Cluj-Napoca, Piaţa Unirii, nr. 1, CUI: 22970653, având calitatea de **Lider parteneriat**/**Solicitant**
2. **DIRECŢIA GENERALĂ DE ASISTENŢĂ SOCIALĂ ŞI PROTECŢIA COPILULUI**, cu sediul în municipiul Cluj-Napoca, str. G-ral Eremia Grigorescu nr. 37-39, CUI: 5013699, având calitatea de **Partener 1**

au convenit următoarele:

##### **Art. 2. Obiectul**

1. Obiectul acestui parteneriat este de a stabili drepturile şi obligaţiile părţilor, contribuţia financiară proprie a fiecărei părţi la bugetul proiectului, precum şi responsabilităţile ce le revin în implementarea activităţilor aferente proiectului cu titlul „Dincolo de limite”, cod MySMIS2021/SMIS2021+ 350423 denumit in continuare Proiect, care este depus spre finanțare în cadrul Programului Incluziune și Demnitate Socială 2021-2027, Prioritatea P05. Reducerea disparităților dintre copiii la risc de sărăcie și/sau excluziune socială și ceilalți copii, Obiectiv specific: ESO4.11. Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+), Acțiunea 5.3.FSE+ Sprijinirea tinerilor care părăsesc/au părăsit sistemul de protecție specială își propune facilitarea tranziției către viața independentă pentru minumim 57 de copii și tineri din municipiul Cluj-Napoca și județul Cluj, cu măsură de protecție specială, care urmează să părăsească sau au părăsit sistemul de protecție specială, prin măsuri integrate: dezvoltare de deprinderi, acces la locuire, integrare pe piața muncii și promovare socială, pe o perioadă de minimum 24 de luni. MySMIS2021/SMIS2021+350423, „Dincolo de limite”
2. Cererea de finanţare, inclusiv anexele sale, sunt parte integrantă a acestui acord.

**Art. 3. Principiile de bună practică ale parteneriatului**

1. Toţi partenerii trebuie să contribuie cu resurse umane, financiare si materiale la implementarea proiectului şi să îşi asume rolurile si responsabilitățile lor în cadrul proiectului, aşa cum sunt acestea consemnate în cadrul prezentului Acord de Parteneriat.
2. Părţile trebuie să se consulte şi să se informeze în mod regulat si ori de cate ori este nevoie, asupra tuturor aspectelor privind evoluţia proiectului.
3. Toţi partenerii trebuie să implementeze activităţile cu respectarea standardelor profesionale şi de etică, angajament față de interesul public, integritate şi obiectivitate.
4. Partenerii sunt obligaţi să respecte regulile privitoare la conflictul de interese şi regimul incompatibilităţilor, iar în cazul identificării unei potențiale situații de conflict de interese/ incompatibilitate (consumat, actual, posibil in viitor), să dispună luarea măsurilor legale ce se impun in cauza, conform legislatiei in domeniu, să dispună luarea măsurilor pentru evitarea, respectiv stingerea stării de conflict / incompatibilitate, si nu in ultimul rând si fără a se limita la cele anterioare, să informeze Autoritatea de management a Programului Incluziune și Demnitate Socială 2021 – 2027 sau/si Organismul Intermediar responsabil (numite in continuare AM/OI responsabil) în legătură cu orice situație din trecut presupusa a fi conflict de interest / incompatibilitate, sau care dă naștere sau este posibil să dea naștere unui astfel de conflict/ incompatibilitate, în termen de 3 (trei) zile lucrătoare de la data identificarii / apariției/ presupunerii unei astfel de situații. În caz contrar, semnatarii prezentului acord înţeleg că poate fi reziliat contractul de finanțare prin decizia AM/OI responsabil, de plin drept, fără punere în întarziere, fără intervenţia unui tribunal arbitral/unei instante judecătoreşti şi fără îndeplinirea altor formalităţi, cu excepţia transmiterii către Liderul de parteneriat a unei simple informări cu privire la rezilierea Contractului de finanțare.

**Art. 4. Roluri şi responsabilităţi în implementarea proiectului**

1. Rolurile şi responsabilităţile sunt descrise în tabelul de mai jos şi corespund prevederilor din Cererea de finanţare – care este documentul principal în stabilirea principalelor activități asumate de fiecare partener:

|  |  |
| --- | --- |
| **Organizaţia**  | **Roluri şi responsabilităţi** |
| Lider de proiect (Solicitant)**Direcția de Asistență Socială și Medicală (DASM)** | **A.1. Managementul proiectului (L1–L30)**Activitatea de management asigură implementarea coerentă a proiectului conform planificării, monitorizarea progresului și a resurselor, prevenirea riscurilor și atingerea obiectivelor stabilite.Principii-cheie: eficiență, claritate, orientare către nevoile tinerilor și copiilor din sistemul de protecție specială.**Componente principale:*** **1.1 Recrutare & organizare echipă:** formarea echipelor DASM și DGASPC.
* **1.2 Management tehnic:** coordonat de DASM, cu implicarea DGASPC; monitorizare lunară, rapoarte, plan de monitorizare.
* **1.3 Management financiar:** realizat de DASM, în colaborare cu DGASPC, include bugetare, achiziții, monitorizare financiară.

**Rezultate estimate:*** Echipă funcțională de proiect
* ~15 rapoarte de progres
* ~15 cereri de rambursare

**Echipe:*** **DASM:** manager proiect, asistent manager, financiar & achiziții, 3 experți relații sociale, 1 jurist, 1 operator GT
* **DGASPC:** coordonator, financiar & achiziții, 2 asistenți sociali, 1 psiholog

**A.1.2. Comunicare, vizibilitate și diseminare (L1–L30)**Activitatea promovează proiectul, implică grupul țintă, susține incluziunea și asigură conformitate cu cerințele de vizibilitate ale finanțatorului.**Măsuri cheie:*** Regulament de comunicare & identitate vizuală
* Canale: website-uri, social media, newsletter semestrial
* Evenimente: 2 conferințe, 1 participare radio/TV
* 3 comunicate de presă

**A.2. Dezvoltarea deprinderilor pentru viață independentă (L2–L30)****A.2.1. Recrutarea grupului țintă**Se desfășoară între L2–L30, în 3 etape (informare, selecție, contractare).**Grup țintă:** 71 persoane – 31 copii (16–17 ani) & 40 tineri (18–27 ani)**Criterii:** eligibilitate FSE+, cu focus pe tineri romi și cu vulnerabilități complexe.Se aplică managementul de caz prin echipe mixte DASM–DGASPC.**Etapele managementului de caz:**1. Identificare & preluare caz
2. Evaluare complexă
3. Elaborare Plan Individualizat de Sprijin (PIS)
4. Implementare & coordonare servicii
5. Monitorizare & reevaluare
6. Închidere caz & urmărire post-intervenție

**Rezultate:*** 71 cereri înscriere
* 71 evaluări complexe & planuri individuale
* 71 contracte servicii sociale
* Metodologie de recrutare elaborată

**A.2.2. Pachet servicii sociale integrate nr.1 – Viață independentă (L3–L30)**Activitatea sprijină dobândirea autonomiei și integrarea socială a tinerilor, prin evaluare inițială, planificare individuală, ateliere practice (gătit, buget, comunicare etc.), consiliere și mentorat.**Rezultate:*** 71 fișe evaluare
* Servicii psiho-sociale & juridice (după caz)
* Activități de acompaniere
* Ateliere tematice de dezvoltare a autonomiei

**A.3. Sprijin pentru integrarea pe piața muncii****A.3.1. Pachet servicii sociale integrate nr.2 – Informare, consiliere, mediere (L3–L30)**Activitate structurată în etape: evaluare vocațională (instrumente:, Holland, etc.), consiliere individuală, elaborare Plan Individual de Carieră, pregătire CV & interviu, ateliere de soft skills.**Rezultate:*** 71 fișe de informare
* 71 rapoarte de consiliere
* 71 rapoarte de mediere

**A.3.2. Cursuri de formare profesională (L4–L29)**Include 50 de cursuri (inițiere, perfecționare, specializare), 50 de subvenții și pachete alimentare. Selectarea cursurilor este participativă, pe baza consilierii vocaționale.**Rezultate:*** 50 participanți certificați
* Subvenții lunare & pachete hrană
* Domenii cu titlu de exemple: comerț, ospitalitate, IT, îngrijire persoane etc.

**A.4. Sprijin financiar pentru locuire (L4–L28)****A.4.1. Pachet servicii sociale integrate nr.3 – Chirii & utilități**Activitatea oferă sprijin financiar lunar pentru chirie și utilități unui număr de 40 de tineri, pentru 18 luni.**Rezultate:*** 40 contracte chirie/comodat
* 40 pachete curățenie
* Mecanism de monitorizare și verificare

**Resurse umane si materiale implicate în implementare:*** **Resursele umane implicate** (DASM): - Manager proiect, Asistent manager, Responsabil financiar, Responsabil achiziții publice, Operator GT, Expert 1 , Expert 2 , Expert 3, Consilier juridic.
* **Resursele materiale proprii puse la dispoziția proiectului**: Sediu DASM și Centrul Social Comunitar, birou, Echipamente IT (PC și Imprimantă), Papetărie.
 |
| Partener 1**Direcţia Generală de Asistenţă Socială şi Protecţia Copilului Cluj** | A1. Managementul proiectului.A.1.1. Managementul proiectului.In cadrul acestei subactivități se vor derula activități specifice managementului de proiect, cu resurse umane proprii, respectiv experții încadrați pe aceasta activitate, conform secțiunii resurse umane implicate din cererea de finanțare. Va fi o activitate continua, transversala, pe toata durata proiectului. In vederea unei bune organizări si a respectării unor reguli, pași si principii comune de către toți membrii echipei, la nivelul proiectului vor fi elaborate metodologii si proceduri de lucru care vor fi avizate de către managerul de proiect. Metodologiile si procedurile vor fi întocmite într-un mod structurat, cat mai inteligibil și ușor de urmărit, vor tine cont de legislația aplicabila proiectului, precum si de alte proceduri interne ale fiecărui partener si riscuri ce pot impacta derularea activităților.Resurse umane: 1 coordonator, 1 responsabil financiar, 1 responsabil achiziţii ,3 experţiResursă/DGASPC: birou – 2 buc, calculator PC cu conexiune internet – 2 buc, multifuncțională – 1 buc.A.1.2. Comunicare, vizibilitate și diseminare proiectÎn vederea respectării obligațiilor de informare și comunicare cu privire la utilizarea fondurilor europene, vor fi realizate următoarele: 1. afișarea pe site-ul oficial de internet, dacă există, și pe paginile de comunicare socială ale beneficiarului a uneiscurte descrieri a operațiunii, proporțională cu nivelul sprijinului, inclusiv a scopurilor și rezultatelor acesteia, evidențiind sprijinul financiar din partea Uniunii; 2. Includerea unei mențiuni care subliniază sprijinul din partea Uniunii într-un mod vizibil în documentele și în materialele de comunicare referitoare la implementarea operațiunii care sunt destinate publicului sau participanților; 3. expunerea într-un loc ușor vizibil publicului cel puțin a unui afiș cu dimensiunea minimă A3 sau a unui afișaj electronic echivalent conținând informații despre operațiune care evidențiază sprijinul din partea fondurilor.Cheltuielile aferente activității de informare și publicitate proiect vor fi incluse la capitolul cheltuieli indirecte.A.2. Dezvoltarea deprinderilor și abilităților pentru viața independentă.A2.1. Recrutarea grupului țintăProiectul se adreseaza unui minimum 71 de copii și tineri din sistemul de protecție specială, pentru care a fost instituită o măsură de protecție specială cu vârsta minimă de 16 ani împliniți și cu vârsta maximă de 17 ani împliniți la momentul intrării în operațiune si tinerii pentru care a fost instituită o măsură de protecție specială care sunt în sistemul de protecție specială sau care au părăsit sistemul de protecție specială de cel mult 3 ani, cu vârsta minimă de 18 ani împliniți și cu vârsta maximă de 27 de ani împliniți, raportat la momentul intrării în operațiune din municipiul Cluj-Napoca și județul Cluj:-31 de copii și tineri (din care minim 5 vor fi de etnie romă) din sistemul de protecție specială, pentru care a fost instituită o măsură de protecție specială cu vârsta minimă de 16 ani împliniți și cu vârsta maximă de 17 ani împliniți la momentul intrării în operațiune din Cluj-Napoca si judetul Cluj care vor fi recrutati de către DGASPC Cluj.-40 de tinerii (din care minim 6 vor fi de etnie romă) pentru care a fost instituită o măsură de protecție specială care sunt în sistemul de protecție specială sau care au părăsit sistemul de protecție specială de cel mult 3 ani, cu vârsta minimă de 18 ani împliniți și cu vârsta maximă de 27 de ani împliniți, raportat la momentul intrării în operațiune din municipiul Cluj-Napoca și județul Cluj care vor fi recrutati de catre DASM.Activitatea de identificare și recrutare a grupului ţintă va fi realizată de experți dedicați, cu participarea și consultarea copiilor/tinerilor cu măsură de protecţie care urmează să părăsescă sistemul de protecţie, în baza unei metodologíi.Experții vor respecta reglementările stabilite prin Metodologia de identificare, selectare și monitorizare a grupului țintă elaborată de DASM şi DGASPC și vor aduce la cunoștința instituției orice aspect neclar sau care nu concordă cu realitatea din teren, prin rapoarte, după caz.Resurse umane: 3 experți interniResurse materiale: metodologie de identificare a grupului țintă.A2.2. Furnizare pachet de servicii sociale integrate nr.1 privind dezvoltarea deprinderilor şi pregătirea pentru viața independentă.Această activitate vizează dezvoltarea abilităților esențiale de viață ale copiilor și tinerilor din grupul țintă, prin aplicarea unor metode şi instrumente concrete de educație practică, instruire personalizată şi implicare activă în activităţile cotidiene.Intervențiile se vor axa pe formarea deprinderilor necesare pentru o viață independentă, de la asigurarea igienei personale, gestionarea bugetului propriu, organizarea spațiului de locuit, pregătirea meselor, până la dezvoltarea abilităților sociale, emoționale și de relaționare.Se vor organiza ateliere și sesiuni interactive privind gestionarea responsabilă a resurselor, educația pentru sănătate, adaptarea la viața în comunitate, comunicarea eficientă, luarea deciziilor, prevenirea situațiilor de risc și relaționarea pozitivă Activitatea va include sesiuni de educație digitală de bază, consiliere psihosocială, mentorat, activități de voluntariat, participarea la activități cultural-artistice și sportive, precum și la activități de recreere și socializare organizate în comunitate, în concordanță cu nivelul de dezvoltare și nevoile copiilor și tinerilor.Se va acorda o atenție deosebită măsurilor de sprijin dedicate orientării şcolare şi profesionale, considerate esențiale în pregătirea tinerilor pentru integrarea pe piața muncii și asumarea unui traseu educațional sau profesional adecvat.În cadrul măsurilor de orientare școlară și profesională pot fi organizate sesiuni de consiliere individuală și de grup, ateliere de dezvoltare personală, activități de informare privind opțiunile educaționale și profesionale, vizite la instituții de învățământ și angajatori. Măsurile de sprijin propuse prin proiect trebuie să se regăsească în planul individualizat de protecție.Activitatea de dezvoltarea deprinderilor şi pregătirea pentru viața independentă a copiilor şi tinerilor din grupul ţintă va fi realizată de experți interni, în baza unei metodologíiResurse umane: 3 experți interniResurse materiale: metodologie privind dezvoltarea deprinderilor şi pregătirea pentru viața independentă a copiilor şi tinerilor din grupul țintă.A.3. Sprijin pentru integrarea pe piața muncii.A3.1. Furnizare pachet de servicii sociale integrate nr.2 privind informare, consiliere, mediere pe piața muncii.Se are în vedere dezvoltarea unui program integrat de măsuri menite să asigure integrarea pe piața muncii a tinerilor care urmează să părăsească/au părăsit sistemul de protecție specială.Se are în vedere realizarea unui program individualizat de sprijin în vederea integrării pe piața muncii axat pe furnizarea de servicii de informare, consiliere și mediere pe piața muncii, servicii de formare profesională sau sprijin pentru continuarea studiilor sau, după caz reîntoarcerea în sistemul de educație.A3.2 Furnizare pachet de servicii sociale integrate nr.2 -Cursuri de formare profesională.În cadrul programului integrat de sprijin pentru integrarea pe piața muncii, tinerii pot beneficia de consiliere profesională, evaluarea aptitudinilor, cursuri de formare, inclusiv calificare, ateliere de dezvoltare a competențelor necesare angajării. Activitatea include și sprijin în căutarea activă a unui loc de muncă, redactarea CV-ului, simulări de interviuri, precum și acompaniere și mentorat după angajare etc, pentru a facilita tranziția către o viață independentă și activă.Se vor organiza 50 de formări căte 25 din partea DGASPC şi 25 din partea DASM pentru 71 de tineri în baza unei metodología care va fi elaborat şi anexat documentaţiei de proiect.Activitatea de informare, consiliere, mediere pe piața muncii a copiilor şi tinerilor din grupul ţintă va fi realizată de experți interni, în baza unei metodologíiResurse umane: 3 experți interniResurse materiale: metodologie privind informare, consiliere, mediere pe piața muncii a copiilor şi tinerilor din grupul țintă şi servicii de fromare profesional achiziţionate în cadrul proiectului. |

1. Pentru activităţile desfăşurate în conformitate cu cererea de finanțare și cu alin (1), Liderul de parteneriat și Partenerii vor angaja următoarele cheltuieli, după cum urmează:

|  |  |
| --- | --- |
| Organizaţia | Valoare estimată a cheltuielilor eligibile angajate pe perioada proiectului\* [lei] |
| Liderul de parteneriat (S) **Direcția de Asistență Socială și Medicală (DASM)** | **3.698.326,4 LEI** |
| Partener 1: **Direcţia Generală de Asistenţă Socială şi Protecţia Copilului Cluj** (DGASPC Cluj) | **1.373.019 lei**  |
| Total (se va corela cu valoarea eligibilă a proiectului) | **5.071.345,4 Lei**  |

Notă : \* valorile menționate vor fi cele existente în cererea de finanțare.

##### Liderul de parteneriat si Partenerii vor asigura contribuţia proprie la cheltuielile totale ale proiectului aşa cum este precizat în Cererea de finanţare şi în prezentul acord.

|  |  |
| --- | --- |
| **Organizaţia**  | **Contribuţia (unde este cazul)** |
| Liderul de parteneriat (S) **Direcția de Asistență Socială și Medicală (DASM)** | Valoarea contribuţiei (în lei) : **73.966,5 LEI**Valoarea contribuţiei la valoarea totală a proiectului ( 2%)  |
| Partener 1: **Direcţia Generală de Asistenţă Socială şi Protecţia Copilului Cluj** (DGASPC Cluj) | Valoarea contribuţiei (în lei) : **26.922** lei **LEI**Valoarea contribuţiei la valoarea totală a proiectului (2%) |

1. Fluxuri financiare: responsabilitățile privind derularea fluxurilor financiare sunt conforme cu prevederile Normelor metodologice de aplicare a OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, aprobate prin HG nr. 829/2022.

**Art. 5. Perioada de valabilitate a acordului**

1. Perioada de valabilitate a Acordului începe la data semnării prezentului Acord și încetează la data la care își încetează valabilitatea Contractul de Finanțare aferent proiectului, asa dupa cum este acesta din urma identificat la art. 2, alin. (1). Prelungirea perioadei de valabilitate a Contractului de finanțare conduce automat la extinderea Perioadei de valabilitate a prezentului Acord.

##### **Art. 6. Drepturile şi obligaţiile liderului de parteneriat (Solicitant)**

##### A.Drepturile liderului de parteneriat

(1) Liderul de Parteneriat(Solicitant/Beneficiar) are dreptul să solicite celorlalţi parteneri furnizarea oricăror informaţii şi documente legate de proiect, în scopul elaborării rapoartelor de progres, a cererilor de rambursare și altor documente necesare implementării proiectului și executării contractului de finanțare.

###### B.Obligaţiile liderului de parteneriat

(2) Liderul de parteneriat va transmite Cererea de finanţare în sistemul electronic.

(3) Membrii parteneriatului acordă prin prezenta un mandat de reprezentare Liderului de parteneriat, potrivit art. 2013 și următoarele din Codul civil, pentru a încheia contractul de finanțare cu AM/OI responsabil, în numele Parteneriatului, precum și pentru a reprezenta membrii Parteneriatului față de AM/OI responsabil, pentru orice aspect legat de implementarea Proiectului și derularea contractului de finanțare.

(4) In cazul proiectelor implementate in parteneriat, Beneficiarul / Liderul de parteneriat reprezintă şi acţionează în numele Parteneriatului în scopul executării Contractului de finanțare si va avea autoritatea necesară pentru a angaja legal toţi partenerii, în scopul îndeplinirii rolurilor şi responsabilităţilor, derulării activităţilor şi asigurarea resurselor umane, materiale şi financiare, aşa cum sunt acestea asumate de fiecare partener, în conformitate cu prevederile Acordului de parteneriat.

(5) Liderul de parteneriat va consulta partenerii cu regularitate, îi va informa despre progresul în implementarea proiectului şi le va furniza copii ale rapoartelor de progres şi financiare, precum și copii ale altor documente necesare implementării proiectului și executării contractului de finanțare

(6) Propunerile pentru modificări importante ale proiectului (e.g. activităţi, parteneri etc.), trebuie să fie convenite cu partenerii înaintea solicitării aprobării de către AM/OI responsabil.

(7) Înlocuirea unuia dintre parteneri, fără consimţământul scris al acestuia, este posibilă doar în cazul nerealizării culpabile a activităților asumate și/sau ca urmare a nerespectării procedurilor stabilite pentru buna implementare a proiectului de către partenerul în cauză, dovedite de ceilalți membri ai Parteneriatului către AM/OI responsabil, sau în ipoteza deschiderii unei proceduri de prevenire a insolventei sau a starii/procedurii de insolvență a partenerului în cauză.

(8) Liderul de parteneriat este responsabil cu transmiterea cererilor de prefinanţare/plată/rambursare și a cererilor de rambursare aferente cererilor de prefinanțare/plată către AM/OI responsabil, conform prevederilor contractului de finanţare și a legislației aplicabile.

(9) Pentru proiectele implementate în parteneriat, liderul de parteneriat depune cererea de prefinanțare/plată/rambursare, iar autoritatea de management virează, după efectuarea verificărilor, valoarea cheltuielilor rambursabile în conturile Beneficiarului/Liderului de parteneriat/Partenerilor care le-au efectuat, fără a aduce atingere prevederilor Contractului de finanțare şi prevederilor Acordului de parteneriat, parte integrantă a Contractului de finanțare.

(10) Liderul de parteneriat are obligația de a da curs solicitărilor partenerilor privind depunerea de cereri de prefinanțare/plată/rambursare, pentru cheltuielile previzionate/efectuate de către parteneri.

(11) În cazul în care unul din partenerii 1, 2, n, nu duce la îndeplinire una sau mai multe din obligaţiile care le revin (e.g. implementarea unor activităţi, asigurarea contribuţiei la cofinanţarea proiectului, respectarea normelor în vigoare privind procedura de atribuire a contractelor de achiziţie publică), semnatarii prezentului acord de parteneriat înţeleg şi acceptă că se poate înlocui un Partener din cadrul Parteneriatului cu o altă entitate cu personalitate juridică care îndeplineşte condiţiile reglementate in Ghidul Solicitantului - Condiţii Generale și in Ghidul Solicitantului - Condiţii Specifice aferent apelului de proiecte, proporțional cu partea rămasă de executat din contract și care preia cel puţin obligaţiile restante din cele asumate de partenerul pe care îl înlocuieste.

(12) Liderul de parteneriat este responsabil pentru neregulile identificate în cadrul proiectului aferente cheltuielilor proprii, conform notificărilor și titlurilor de creanță emise pe numele său de către AM/OI responsabil.

##### **Art. 7. Drepturile şi obligaţiile Partenerilor 1, 2, n**

##### A.Drepturile Partenerilor 1, 2, n

(1) Cheltuielile angajate de Partenerii 1, 2, n, sunt eligibile în acelaşi fel ca şi cheltuielile angajate de către liderul de parteneriat, corespunzător rolurilor si responsabilitatilor asumate de catre fiecare partener, pentru implementarea proiectului.

(2) Partenerii au dreptul să fie consultaţi cu regularitate de către liderul de parteneriat, să fie informaţi despre progresul în implementarea proiectului şi să li se furnizeze, de către liderul de parteneriat copii ale rapoartelor de progres şi financiare, precum și copii ale altor documente necesare implementării proiectului și executării contractului de finanțare.

(3) Partenerii au dreptul să fie consultaţi, de către liderul de parteneriat, în privinţa propunerilor pentru modificări importante ale proiectului (e.g. activităţi, parteneri etc.), înaintea solicitării aprobării de către Autoritatea de management / Organismul intermediar.

(4) Partenerii au dreptul să solicite Liderului de parteneriat depunerea de cereri de prefinanțare/ plată/ rambursare, pentru cheltuielile previzionate/efectuate de catre acestia, după caz.

###### B.Obligaţiile Partenerilor 1, 2, n

(5)Partenerii sunt obligaţi să transmită copii conforme cu originalul sau sub semnatura electronica după documentaţiile aferente achiziţiilor efectuate în cadrul proiectului, în scopul elaborării cererilor de plată/rambursare. De asemenea Partenerii trebuie să pună la dispoziţia Liderului de parteneriat documentele necesare ce atestă realizarea activităţilor asumate şi a cheltuielilor efectuate.

(6) Partenerii sunt obligaţi să furnizeze orice informaţii de natură tehnică sau financiară legate de proiect, solicitate de către Autoritatea de Management, Organismul Intermediar, Autoritatea de Certificare și Plată, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanţate din fonduri europene.

(7) Partenerii sunt obligaţi să furnizeze liderului de parteneriat orice informaţii sau documente privind implementarea proiectului, în scopul elaborării rapoartelor de progres precum și orice alte documente necesare implementării proiectului și executării contractului de finanțare.

(8) Partenerii sunt responsabili pentru neregulile identificate în cadrul proiectului, aferente cheltuielilor/ acțiunilor / inacțiunilor proprii, conform notificărilor și titlurilor de creanță emise pe numele lor de către AM/OI responsabil.

##### **Art. 8. Achiziții publice**

(1) Achiziţiile în cadrul proiectului vor fi făcute de către fiecare membru al parteneriatului, cu respectarea condiţiilor din contractul de finanţare, a legislației aplicabile în domeniul achizițiilor publice pentru proiectele cu finanțare nerambursabilă şi/sau în conformitate cu documentele subsecvente emise de AM/OI responsabil, în vederea implementării proiectului și/sau alte organisme abilitate, după caz.

**Art. 9. Proprietatea**

##### (1) Părţile au obligaţia să menţină proprietatea proiectului şi natura activităţii pentru care s-a acordat finanţare, pe o perioadă de cel puţin 3 ani de la efectuarea plății finale către beneficiar sau în termenul prevăzut de normele privind ajutoarele de stat, după caz, şi să asigure exploatarea şi întreţinerea în această perioadă.

##### (2) Prin excepție, părţile au obligaţia să menţină proprietatea proiectului şi natura activităţii pentru care s-a acordat finanţare, pe o perioadă de cel puţin 5 ani de la efectuarea plății finale către beneficiar sau în termenul prevăzut de normele privind ajutoarele de stat, după caz, şi să asigure exploatarea şi întreţinerea în această perioadă - în cazul proiectelor constând în investiții în infrastructură sau în investiții productive.

##### (3) Înainte de sfârşitul perioadei de implementare a proiectului, părţile/partenerii vor conveni asupra modului de acordare a dreptului de utilizare a echipamentelor, bunurilor etc. achiziţionate prin proiect, precum și a titlurilor și drepturilor de proprietate intelectuală și industrială privind rezultatele proiectului. Copii ale titlurilor de transfer vor fi ataşate raportului final.

##### (4) Părţile au obligaţia de a asigura funcţionarea tuturor bunurilor, echipamentelor achiziţionate din finanţarea nerambursabilă, la locul de desfăşurare a proiectului şi exclusiv în scopul pentru care au fost achiziţionate, pe o perioadă de min 3 ani de la efectuarea plății finale către beneficiar sau în termenul prevăzut de normele privind ajutoarele de stat, după caz, sau pe o perioadă de cel puţin 5 ani - în cazul proiectelor constând în investiții în infrastructură sau în investiții productive.

##### (5) Părţile au obligaţia să nu înstrăineze, închirieze, gajeze bunurile achiziţionate ca urmare a obţinerii finanţării prin Program, pe o perioadă de 3 ani de la efectuarea plății finale către beneficiar sau în termenul prevăzut de normele privind ajutoarele de stat, după caz, sau pe o perioadă de cel puţin 5 ani - în cazul proiectelor constând în investiții în infrastructură sau în investiții productive, conform paragrafului (1).

**Art. 10. Confidențialitate**

(1) Părţile semnatare ale prezentului acord convin să păstreze confidenţialitatea asupra informaţiilor primite în cadrul şi pe parcursul implementării proiectului, cu respectarea obligațiilor prevăzute de contractul de finanțare cu privire la transparență, şi sunt de acord să prevină orice utilizare sau divulgare neautorizată a unor astfel de informaţii. Părțile înțeleg să utilizeze informaţiile confidenţiale doar în scopul de a-şi îndeplini obligaţiile din prezentul Acord de Parteneriat.

##### **Art. 11. Legea aplicabilă**

##### (1) Prezentului Acord i se va aplica şi va fi interpretat în conformitate cu legea română.

##### (2) Pe durata prezentului Acord, părţile vor avea dreptul sa convină în scris asupra modificării anumitor clauze, prin semnarea unui nou acord de parteneriat si aprobarea acestuia de către AM/OI responsabil, prin act adiţional la contractul de finanțare, oricând interesele lor cer acest lucru sau când aceste circumstanţe au loc şi nu au putut fi prevăzute în momentul în care s-a încheiat prezentul Acord de Parteneriat.

##### **Art. 12. Dispoziţii finale**

##### (1) Toate posibilele dispute rezultate din prezentul acord sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente.

##### (2) Semnatarii prezentului acord de parteneriat înţeleg şi acceptă faptul că nerespectarea culpabilă a prezentului acord de parteneriat, îndeosebi în relaţia cu AM/OI responsabil, poate poate atrage răspunderea civilă sau penală a parților, după caz.

Întocmit în număr de 3 exemplare originale, în limba română, câte unul pentru fiecare parte şi un original pentru cererea de finanţare.

Semnături

|  |  |  |  |
| --- | --- | --- | --- |
| Liderul de parteneriat (S) **Direcția de Asistență Socială și Medicală (DASM)** | MOCAN AUREL – DIRECTOR EXECUTIV DIRECȚIA DE ASISTENȚĂ SOCIALĂ ȘI MEDICALĂ | Semnătura | Data |
| Partener 1: **Direcţia Generală de Asistenţă Socială şi Protecţia Copilului Cluj** **(DGASPC Cluj)** | MOLNAR NICOLETADIRECTOR GENERAL- DIRECŢIA GENERALĂ DE ASISTENŢĂ SOCIALĂ ŞI PORTECŢIA COPILULUI CLUJ | Semnătura | Data  |

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**